# Ürmössy Magda

(?–?): színésznő. Szegeden kezdte a pályáját, majd 1934–1938 között Kolozsvárott játszott. Főként operettek vezető szerepeiben lépett fel. Kellemes hangjával, dekoratív megjelenésével és tánctudásával vált népszerűvé. 1938 nyarán a bukaresti Alhambra revüszínházhoz szerződtették, ahol Magda Uramsiu név alatt szerepelt. Ezt követően a belgrádi Theater Palace-ban játszott, majd fellépett Zágrábban, Szalonikiben, Athénban és Isztambulban is ezúttal Magda Madelaine néven. Végül az USA-ban telepedett le. F.Sz. Marika hadnagya (Sally G.); Mira (Ábrahám P.: 3:1 a szerelem javára).