# Győző Lajos

(Bp., 1871. szept. 22.–?, 1936 után): színész. 1893-ban a SzAk-n diplomázott, majd Pesti Ihász Lajos társ.-ánál lépett színpadra. 1895-ben a Népszínház szerződtette. 1897-ben a Színházi Lapok munkatársa és a Magyar Színház, 1898-ban pedig a Vígszínház tagja lett, ahol 1926-ig mint megbecsült epizodista működött, majd nyugdíjba vonult. Tanított a Solymossy-féle színiiskolában is. A Magyar Színművészeti Lexikon munkatársa volt. Kitűnően szavalt. F.Sz. Feledi Gáspár (Tóth E.: A falu rossza); Geckó cigány (Potter: Trilby). Drámái: Trónvesztett (1896); Megtört szívek (1897); A múlt (1899).