# Kozáry Eszter

(Bp., 1929. aug. 29.– ): bábszínésznő. 1947–1965 között több vidéki és bp.-i színház tagja volt. 1965-ben szerződött az Állami Bábszínházhoz, és nyugdíjba vonulásáig a színház művésze volt. Karakterszínésznő. F.Sz. Iluska, Mostoha (Petőfi S.–Szilágyi D.: János vitéz); Jancsi, Banya (Grimm–Szilágyi D.: Jancsi és Juliska); Anna I. (Brecht–Weill: A kispolgár hét főbűne); Varjú, Nyuszi (Tóth E.: A három kismalac); Kocsmárosné (Tóth E.: Hüvelyk Matyi); Columbina, Tücsök (Tolsztoj–Jékely Z.: Fajankó kalandjai); Kiselefánt (Tarbay E.: Foltos és Fülenagy).