# Pásztor János

(Bp., 1914. márc. 23.–?, 1984. máj. 14.): színész. 1938-ban végezte el a SzAk-t, és a Nemzeti Színház művésze lett, 1979-től nyugdíjas. Részt vett a Független Színpad és a Vigadói Esték munkáselőadásaiban is. Művészetére érdekes kettősség volt jellemző: egyrészt remek táncosnak bizonyult, amelyet nem egy szerepében bizonyított, másrészt alkatának leginkább a nyers, darabos, népi figurák feleltek meg. 1979-ben érdemes művész kitüntetést kapott. F.Sz. Puck (Sh.: Szentivánéji álom); Bálint (Tamási Á.: Tündöklő Jeromos); Fábián (Sh.: Vízkereszt, vagy amit akartok); Kurrah (Vörösmarty M.: Csongor és Tünde).