# Szilágyi Dezső dr.

(Gyula, 1922. aug. 22.– ): bábművész, író. Tanulmányait a Pázmány Péter Tudományegyetemen kezdte, 1940–41-ben az Eötvös Kollégiumban folytatta, végül 1942–48-ban az Eötvös Loránd Tudományegyetem Jogtudományi Karán fejezte be. Közben 1947–48-ban a Tolna Megyei Kis Újság szerkesztője volt. 1952–1958 között szerkesztő és lektor a Népművelési Intézetben. 1958–1992-ig az Állami Bábszínház műv.-i ig.-ja. Nevéhez a bábszínház második – a kabarék utáni – aranykora fűződik. Az UNIMA elnökségi tagja és a Magyar Központ elnöke. Kossuth-díjas (1980), kiváló művész (1973). Bábszínházi adaptációi: Sh.: Szentivánéji álom; Vörösmarty M.: Csongor és Tünde; Kodály Z.: Háry János; Szilágyi D.: Ezüstfurulya; Petőfi S.–Szilágyi D.: János vitéz; Ligeti Gy.–Szilágyi D.: Aventures; Britten–Szilágyi D.: A pagodák hercege; Grimm: Jancsi és Juliska; Andersen: A bűvös tűzszerszám; Csajkovszkij: Diótörő; Bartók B.–Balázs B.: A fából faragott királyfi; Sztravinszkij: Petruska, A katona története; Bartók B.–Lengyel M.: A csodálatos mandarin. Könyvei: Bábjáték az iskolában (1954); A bábjáték műfaji sajátosságai (1960).