# Fülöp Sándor; Fóti

(Kolozsvár, 1899. márc. 27.–?): színész. Pályáját 1911-ben Mezei Kálmán társ.-ában kezdte. 1912–1915 között Kassán, 1915-től 1919-ig a buda–temesvári társ.-ban játszott. 1920–21-ben a Revü, 1921-től 1924-ig a Blaha Lujza Színház tagja volt. Ezután ismét vidékre került. 1925–26-ban Nagyváradon, 1926–27-ben Miskolcon, 1927–28-ban Debrecenben, 1929–30-ban Kassán, 1930–31-ben Szegeden működött. 1931–32-ben az Új Színházhoz szerződött. 1933-tól 1935-ig ismét Szegeden lépett színpadra. 1936–1939 között a Terézkörúti Színpad, 1939-től 1944-ig a Fővárosi Operettszínház művésze volt. 1952-től 1969-ig az Állami Falu- (majd Déryné) Színházzal járta az országot. Elsősorban operettekben volt sikeres, de prózai jellemszerepet is játszott. F.Sz. Agamemnon (Offenbach: Szép Heléna); Csorba Matyi (Emőd T.–Török R.: Ida regénye); A király (Lehár F.: Szép a világ); Szilvai professzor (Szigligeti E.: Liliomfi).