# Farkas Ignác

(Gyöngyös, 1959. aug. 19.– ): színész. Pályáját 1977-ben kezdte a szegedi Minerva amatőr színpadon. 1984-ben végezte el a SzAk-t, és a zalaegerszegi Hevesi Sándor Színház tagja lett. 1985-től 1987-ig a nyíregyházi Móricz Zsigmond Színházban játszott. 1987-től ismét Zalaegerszegen szerepel. Kiváló karakterszínész. F.Sz. George (Steinbeck: Egerek és emberek); Hans Miklas (K. Mann–Mnouchkine: Mefisztó); Benedek (Sh.: Sok hűhó semmiért).