# Vitéz László

: vásári bábjátékhős, Hanswurst és Kasperl magyarrá vált alakja. Hazánkban letelepedett német bábjátékosok honosították meg. Valószínűleg a Bach-korszakban született mint az elnyomottak furfangos képviselője. Külföldi rokonaihoz – a francia Guignolhoz, az angol Punchhoz, az orosz Petruskához és másokhoz – hasonlóan a furkósbotos, porolós, palacsintasütős verekedések mindenkori győztese. Kemény Henrik működése révén ma is élő hagyományként láthatjuk.