# Balázsovits Lajos

(Nagykanizsa, 1946. dec. 4.– ): színész, színházigazgató. 1969-ben végzett a SzAk-n. 1969-től 1974-ig a Madách Színház, 1974-től 1979-ig a Vígszínház tagja volt. 1979–82-ben a Magyar Filmgyártó Vállalat színésze. 1982-ben visszatért a Madách Színházba. 1989-ben vendégként játszott és rendezett a Szegedi Nemzeti Színházban. 1991-ben a Nemzeti Színházhoz szerződött, 1992-től a Játékszín ig.-ja. A szelíd, lírai alkatú művészből az évek során karakterszínész lett. Korán felfedezték a filmrendezők is, Jancsó Miklós alkotásainak egyik állandó szereplője. Érdemes művész (1987). F.Sz. Bodnár Péter (Németh L.: Bodnárné); Ági Miklós (Molnár F.: A hattyú); Aston (Pinter: A gondnok); ifj. James Tyrone (O’Neill: Hosszú út az éjszakába); Hjalmar Ekdal (Ibsen: A vadkacsa); Husz János (Háy Gy.: Isten, császár, paraszt); IV. Béla (Szabó M.: Béla király); Sztálin (Ribakov: Az Arbát gyermekei); Orgon (Molière: Tartuffe).

BALÁZSOVITS LAJOS – János (Molnár F.: Az ördög)