# Szalay Károly

(Révfülöp, 1896. nov. 16.–Bp., 1987. dec. 9.): színész, színigazgató. Színészeti tanulmányait Balassa Jenőnél 1920 k. végezte. Énekes bonviván volt Bp.-en és vidéken, pl. 1928–29-ben Pécsett. 1930-tól 1940-ig kisebb helységekben lépett fel társ.-ával. 1940–41-ben Békéscsabán, Kecskeméten, Munkácson, Makón és Veszprémben, 1941–42-ben Győrben, Kecskeméten, 1942–1944 között Szombathelyen és Győrben volt színig. 1945–46-ban, ill. 1947. márc.-tól az évad végéig a pécsi színház élén állt. Ezt követően csak a rádióban szerepelt. A Nemzeti Színházból 1961-ben mint statiszta ment nyugdíjba.