# Tahi Tóth László

(Bp., 1944. jan. 23.– ): színész. A SzAk elvégzése után 1966-ban a Vígszínházhoz szerződött, melynek azóta is tagja. Pontos, aprólékos szerepépítésével, mély beleérző képességével sikeresen old meg sokféle karaktert színpadon, filmen és tvj.-ban. Erős érzéket mutat a groteszk megoldások iránt. Jászai Mari-díjas (1974), érdemes művész (1985). F.Sz. Hagyma őfensége (Weingarten: A nyár); Colin (Jellicoe: Trükk); Emberfi (Szakonyi K.: Adáshiba); József (Déry T.–Presser G.: Képzelt riport egy amerikai popfesztiválról); Trofimov (Csehov: Cseresznyéskert); Rezeda Kázmér (Krúdy Gy.–Kapás D.: A vörös postakocsi); Edmund (O‘Neill: Utazás az éjszakába); Z (Csurka I.: Dificit); Platonov (Csehov); Viktor, kilencéves (Vitrac: Viktor, avagy a gyerekuralom); Johan (Bergman: Jelenetek egy házasságból).

TAHI TÓTH LÁSZLÓ – Fior mester (Gombrowicz: Operett)