# Lénárd Béla

(Bécs, 1892. jún. 1.–Bp., 1960): színész. A 20-as években a Kis Komédia titkára, majd 1922-ben a Faun Kabaré alapítója. 1940–44-ben játszott és konferált az OMIKE-ben. 1945–49-ben a Medgyaszay Színház rendezője. Játszott külföldön is. 1948 őszén egy József nádor téri étteremben Optimisták néven Faragó Panni sanzonénekessel, Bandy Imre íróval és Ötvös Marcell zeneszerzővel kabarét alapított. Egy hónap múlva az Andrássy úti Japán Kávéházban, majd az Abbázia Szalonban játszottak. 1950. máj.-ban a társ.-ot feloszlatták. Lénárd Béla a Faluszínház tagja lett. Vérbeli komikus, sokoldalú karakterszínész. F.Sz. Orgon (Molière: Tartuffe); Sartorius (Shaw: Szerelmi házasság); Brazovics Athanáz (Jókai M.–Hevesi S.: Az aranyember).