# Bibó Lajos

(Hódmezővásárhely, 1890. dec. 20.–Hódmezővásárhely, 1972. okt. 27.): író, újságíró. Kolozsvárott jogot hallgatott. 1909-től Hódmezővásárhelyen, 1911-től Szegeden, 1919-től Bp.-en volt újságíró. 1919-ben a Virradat, 1920-tól 1931-ig a Nemzeti Újság, 1933–1944 között a Budapesti Hírlap és az Esti Újság főmunkatársa. Regényeket, elbeszéléseket, drámákat írt. Paraszti témájú műveivel nagy sikert aratott. Minden színművének a Nemzeti Színházban volt a bemutatója. Drámái: A juss (1925); A csodadoktor (1931); Az egyetlen asszony (1932); Eszter (1937); Üveghintó (1937); Sasfészek (1940); Hibások (1942); Napfoltok (1944).