# Vadnai László; Vadnay

(Bp., 1904. márc. 21.–Bp., 1967. ápr. 18.): színpadi író. Eleinte a Reggeli Újság munkatársa volt. A húszas évek elején tűnt fel mint kabaréíró, Hacsek és Sajó alakját is ő teremtette meg, sőt Hacsekként többször fel is lépett. 1927-től írt filmforgatókönyveket. Rövid ideig a Terézkörúti Színpad ig.-ja és konferansza volt. 1938-ban az USA-ba emigrált, ahol tv-játékokat és forgatókönyveket írt. Először 1960 dec.-ében tért haza, a Rádió szilveszteri műsorát írta meg, 1961. jan.-ban pedig előadóestet tartott a Bartók Teremben. 1967-ben ismét Bp.-re látogatott, ahol hirtelen érte a halál. F.M. Őfelsége szolgája (1922); Hol jártál az éjszaka? (1926); Sisters (1929); A csúnya lány (1930); A pénz beszél (1933); In My Father’s House (Bromfielddel, 1946).