# Szentgyörgyi Márta

(Zalaegerszeg, 1888. okt. 29.–Bp., 1918. szept. 16.): színésznő. Szentgyörgyi Lenke testvére. 1907-ben a Magyar Színházban, 1907–1908-ban a Népszínház–Vígoperában kezdődött pályája. Ezután Pozsonyban (1909–1910), Nagyváradon (1911–1914), Brassóban és Kassán (1915–1916) játszott. 1916–17-ben a Vígszínház, 1918-ban a Belvárosi Színház tagja volt. A spanyolnáthajárvány áldozata lett. Naivaszerepeket játszott. F.Sz. Olga (Lehár F.: A víg özvegy); Ida (ifj. J. Strauss: A denevér); Györgyike (Szomory D.: Györgyike, drága gyermek).