# Farády István

(Százhalombatta, 1951. jan. 28.– ): színész. Amatőr színpadon kezdte pályáját, majd 1973-ban elvégezte a SzAk-t és a kecskeméti Katona József Színház tagja lett. 1978-től 1982-ig a Népszínház–Várszínház, 1982–85-ben a Nemzeti Színház művésze volt. 1987-ig a zalaegerszegi Hevesi Sándor Színházban szerepelt. 1987–1991 között a debreceni Csokonai Színházban játszott. 1991 óta szabadfoglalkozású színművész. Pályája kezdetén főként hősszerepeket alakított, később pedig karakterszerepeket. A televízió is gyakran foglalkoztatja. F.Sz. Troilus (Sh.: Troilus és Cressida); Carlos (Schiller: Don Carlos); Rómeó (Sh.: Rómeó és Júlia); Gilles (Čapek: A végzetes szerelem játéka); Ariel (Sh.: A vihar); Osvald Alving (Ibsen: Kísértetek); Tartuffe (Molière).