# Bognár Vilma

(Pest, 1845. okt. 5.–Bp., 1904. jún. 3.): énekesnő (szoprán). Hangját édesapja, Bognár Ignác, majd Francesco Lamperti, Pauline Viardot-Garcia képezte. Kis megszakításokkal 1859–1883 között a Nemzeti Színház sokoldalú, megbízható, rendkívül nagy repertoárral és szakmai tudással rendelkező, drámai és koloratúr szerepekben egyaránt kiváló tagja, 1870-től a színház vezető énekese volt. Balázsné néven is szerepelt. Európa számos színpadán aratott sikert. F.Sz. Lammermoori Lucia (Donizetti); Norma (Bellini).