# Petróczy Alice

(Nagyvárad, ?–?)*: színésznő. Apja táblabíró volt Nagyváradon. Műkedvelő színjátszóként ért el sikereket. Ezután jelentkezett a színháznál és Gróf László ig. felvette együttesébe. 1927–29-ben a kolozsvári társ. tagja volt. 1928. nov. 16-án a budapesti Nemzeti Színházban sikerrel lépett fel vendégként Vilma szerepében Herczeg Ferenc: A dolovai nábob leánya c. színművében. A kritika előkelő megjelenését, őszinte játékát, szép dikcióját dicsérte. Kolozsvárott parádés szerepek sora következett. A harmincas évektől kezdve azonban egyre kevesebbet hallatott magáról. F.Sz.: Monna Vanna (Maeterlinck); Desdemona (Sh.: Othello); Ofélia (Sh.: Hamlet); Haitong (Klabund: A krétakör); Melinda (Katona J.: Bánk bán); Nóra (Ibsen).

* Dr. Pataky Tibornak, Petróczy Alice fiának közlése 2006. június 1-én :
Született: 1900. febr. 26-án Halmiban (Szatmár megye, ma Erdély)
Meghalt: 1951. jan. 26-án Zürichben (Svájc)