# Ernyei Béla

(Bp., 1942. jún. 10.– ): színész. 1965-ben végezte el a SzAk-t és a győri Kisfaludy Színházba szerződött. 1966-tól 1974-ig a Vígszínház művésze volt. 1974-ben a Theater an der Wien tagja lett. 1976 óta külföldi szórakoztató tévéműsorok vezetője, filmekben szerepel, lemezei jelennek meg. Írással is foglalkozik. F.Sz. Tom Fennel (Maugham: Színház); Ádám (Molnár F.: Játék a kastélyban); Alfréd (Ö. von Horváth: Mesél a bécsi erdő). F.M. Az álmok veszélyes dolgok (1987).