# Menyhárt Jacqueline

(Lens, 1937. okt. 25.– ): táncosnő, balettmester, pedagógus. Az ÁBI-ben 1954-ben szerzett balettművész diplomát, majd 1963-ban elvégezte a balettmester, 1978-ban pedig a történelmi társastánc szakot is. 1954–1981 között az Operaház tagja volt, magántáncosnő. Az ÁBI-ben 1968 óta tanít, s a 80-as évektől külföldön is tartott kurzusokat, többek között Malmőben és Tokióban. Lírai alkatú klasszikus balerina. Liszt Ferenc-díjas (1968), érdemes művész (1979). F.Sz. Színésznő (Vojnonen: Párizs lángjai); Júlia (Lavrovszkij: Rómeó és Júlia); Swanilda (Harangozó Gy.: Coppélia); Rozika (Harangozó Gy.: Furfangos diákok); Flavia (Seregi L.: Spartacus); Fiatal lány (Fokin: A rózsa lelke); főszerep (Eck I.: Bányászballada).