# Nagy Dezső

(Kassa, 1867. nov. 11.–?, ?): színész, színigazgató. Tanító volt Debrecenben, majd 1884. jún.-ban beállt Krecsányi Ignác társ.-ához kardalnoknak. Vele egy évig működött. Utána valószínűleg Szegedi Mihály, Polgár Károly, Csóka Sándor együttesében játszott. Több Nagy Dezső működött egy időben, így azonosításuk nehézségbe ütközik. 1895 nyarán létre hozta a „Felsőmagyarországi Színikerületet”, s konzorciumos társ.-ával 1900. szept.-ig járta a vidéket. Szorgalmasan terjesztette a m. nyelvet a felvidék kisebb városaiban. 1914-ben ment nyugdíjba. F.Sz. Csikorszky (Csiky G.: A szép leányok); Capulet (Sh.: Rómeó és Júlia); Zsupán (Strauss: Cigánybáró).

M.A. 1885: Hajdúság, Tokaj, Hatvan; 1886: Polgár Károly; 1887: Székesfehérvár; 1888–93: Szabadka; 1893–1895: Károlyi Lajos; 1902–1903: Debrecen; 1902–1905: Újvidék; 1905–1906: Pécs, majd Szeged.