# Szigeti András; Schwetz

(Liège, Belgium, 1940. aug. 31.– ): színész. A SzAk-n 1964-ben szerzett oklevelet, és a kecskeméti Katona József Színházhoz szerződött. 1967-ben a Békés Megyei Jókai, 1968-ban a Nemzeti, 1969-ben vendégként a Thália, 1970-ben ugyancsak vendégként a kaposvári Csiky Gergely Színház, 1971-től a Mikroszkóp, 1975-ben a Radnóti Miklós Színpad és 1980-tól a nyíregyházi Móricz Zsigmond Színház tagja. Kitűnő epizodista, több filmben és tv-játékban szerepel. Jászai Mari-díjas (1985). F.Sz. Lebegyev (Csehov: Ivanov); Bolyai Antal (Németh L.: A két Bolyai); Böffen Tóbiás (Sh.: Vízkereszt); Miller (Shäffer: Játék a sötétben).