# Molnár Farkas Ferenc

(Pécs, 1897. jún. 21.–Budapest, 1945. jan. 12.): építész, grafikus, festő. Tanulmányait 1921–1925 között Walter Gropiusnál, a weimari Bauhaus-mozgalom keretében fejezte be. Ott tervezte avantgárd szellemű, különleges kiképzésű „U-színházát”, melyben négy nagyméretű, külön-külön mozgatható, részben a térben felfüggeszthető színpadot két síkban U alakú nézőtér vett volna körül. 1927-ben hazatért és a modern építészet úttörője lett. – Ir. Gropius, W.: Die Bühne im Bauhaus (Weimar, 1924).