# Guelmino Sándor

(Zenta, 1945. máj. 20.– ): színikritikus, író, szerkesztő, költő, műfordító. Az Újvidéki Egyetem Bölcsészettudományi Karának m. tanszékén szerzett oklevelet. 1968-tól 1993. márc.-ig az Újvidéki Rádió munkatársa volt. Jelenleg Bp.-en dolgozik. Rivalda c. több évig volt a rádióban színház- és filmművészeti műsora. Munkatársa volt a Tháliának, az Újvidéki Színház lapjának, és 1990-es újraindítása óta szerkesztő ugyanitt. 1970-től 1993-ig rendszeresen publikált színikritikákat a jugoszláviai m. nyelvű folyóiratokban, az Üzenetben, a Hídban, az eszéki Magyar Képes Újságban, a Magyar Szó c. napilapban, valamint mo.-i lapokban is.