# Fodor Imre

(Bp., 1920. dec. 24.–Bp., 1975. máj. 24.): színházigazgató. Pályáját vidéki színházakban kezdte színészként. 1949-ben az akkor megalakult Bányász Színház üzemig.-ja lett. 1956-ban az önállósuló József Attila Színház ig.-jává nevezték ki. Ezt a pozíciót haláláig betöltötte. Nevéhez fűződik Angyalföld színházi kultúrájának megalapozása és magas szintre emelése. Jó érzékkel állította össze színháza műsorát; együttesét hozzáértéssel szervezte meg.