# Tasnádi Márton

(Bp., 1957. szept. 18.– ): rendező. 1983-ban szerzett diplomát a SzAk rend. szakán. Egy-egy évadot töltött a Szegedi és a Pécsi Nemzeti Színháznál, majd 1988-ig a Magyar Rádió főrend.-je volt. 1988–1992 között a Békés Megyei Jókai Színház főrend.-je. 1992 óta szabadfoglalkozású. Rendezéseiben a látványosságra való törekvés mellett a színészi egyéniség érvényesítése kap jelentőséget. F.R. Strindberg: Julie kisasszony; Csehov: Három nővér; Leigh–Wasserman: La Mancha lovagja; Müller P.–Tolcsvay L.–Bródy J.: Doktor Herz; Sh.: Hamlet; Vörösmarty M.: Csongor és Tünde; Leroux: Az operaház fantomja; Kander–Ebb: Kabaré.