# Maurer, Carl

(?, 18. sz.–Pozsony, 1843 után): díszítő festő, díszlettervező. 1802-ben Kismartonban mint udvari festő és zenész lépett II. Esterházy Miklós herceg szolgálatába. 1805-től 1810 márc.-áig mint díszlettervezőt alkalmazták. Vázlatkönyvének tanúsága szerint első tervei 1804-ben készültek, az utolsó bejegyzés 1834-ből származik. Ezután a pozsonyi és a nagyszombati színházaknak dolgozott. Tevékenysége 1843-ig követhető nyomon. Többé-kevésbé utánozta Anton de Pian bécsi művész stílusát. F.T. Mozart: A varázsfuvola, Don Giovanni, Titus kegyelme. – Ir. Horányi M.: C. M. díszlettervei (1957); Barokk, klasszicista és romantikus díszlettervek Magyarországon (1976).