# Győry Franciska

(Bp., 1940. jan. 8.– ): színésznő. A SzAk elvégzése után, 1962-ben a Pécsi Nemzeti Színház tagja lett, majd 1964-től 1969-ig a veszprémi Petőfi Színház művésznője volt. 1971-től 1979-ig legtöbbet az Irodalmi, később Radnóti Színpadon, ill. Színházban lépett fel, de szerepelt a Madách Színházban és a Madách Kamarában is. Az 1972–73-as évadban a Nemzeti Színház tagja volt. 1979-ben a szolnoki Szigligeti Színház szerződtette. 1989-től szabadfoglalkozású művésznő. F.Sz. Lia (Gáspár M.: Hamletnek nincs igaza); Julika (Molnár F.: Liliom); Ophélia (Sh.: Hamlet); Simiane bárónő (Misima: Sade márkiné).