# Halász Judit

(Bp., 1942. okt. 7.– ): színésznő. A SzAk elvégzése után 1964-ben Pécsre szerződött, 1965 óta a Vígszínház tagja. Kitűnő sanzonelőadó, népszerűek gyermekműsorai, számos filmben szerepelt. Hanglemezei jelentek meg kortárs és klasszikus költők megzenésített verseiből. Egyénisége főleg lírai alkatú nőalakok megjelenítésében teljesedik ki. Jászai Mari-díjas (1971), érdemes művész (1983). F.Sz. Egérke (Örkény I.: Macskajáték); Saci (Szakonyi K.: Adáshiba); Ágnes (Molière: A nők iskolája); A szőke lány (Örkény I.: Pisti a vérzivatarban); Mirandolina (Goldoni); Szása (Csehov: Platonov); Linda Christie (Woody Allen: Játszd újra, Sam!); Linda (Miller: Az ügynök halála).

HALÁSZ JUDIT – Himaláj hercegné
(Gombrowicz: Operett)