# Komlós Vilmos

(Sülye, 1893. jan. 29.–Bp., 1959. febr. 27.): színész. Rákosi Szidi színiiskoláját látogatta. Pályáját 1912–1918 között Szabadkán kezdte. 1919–1922 között Pécsett, 1922. dec.-től 1923-ig a Fővárosi Operettszínházban játszott. 1924-ben Pécsett bankig.-ként működött. 1924–1926 között a békéscsabai társ., 1926-tól 1934-ig a Terézkörúti Színpad, 1934–35-ben a Király Színház, 1935–36-ban ismét a Terézkörúti Színpad, 1936–1939 között a Pódium Kabaré tagja volt. 1940-ben a Kamara Varietében szerepelt. 1940–41-ben a Komédiában hasbeszélőként lépett fel, 1945-től 1949-ig a Pódium Kabaréban, 1945-ben a Vidám Varietében, 1948–49-ben a Művész Színházban, 1950-ben a Népvarietében, 1950–1952 között az Úttörő, 1951-ben az Ifjúsági Színházban játszott. 1951-ben a Vidám Színpad szerződtette. Táncoskomikusként kezdte pályáját. Legnagyobb sikerét Sajóként aratta Vadnay László jeleneteiben. Élete végén több jellemszerepet is megformált. Filmezett is. F.Sz. Argan (Molière: A képzelt beteg); Tiszteletes (Goetz: Erényes otthon); Jourdain (Molière: Úrhatnám polgár). Könyve: Hol volt, hol nem volt (1942).

KOMLÓS VILMOS – Argan (Molière: A képzelt beteg)