# Mucsi Sándor, ifj.

(Szolnok, 1951. júl. 2.– ): színész. 1971-ben a kaposvári Csiky Gergely Színházban kezdte pályáját. 1975-ben a debreceni Csokonai Színházban játszott. 1976–1981 között ismét a kaposvári Csiky Gergely, 1981–82-ben a kecskeméti Katona József, 1982–84-ben ismét a debreceni Csokonai Színház tagja volt. 1984-től a Miskolci Nemzeti Színház művésze. Vj.-ok és zenés darabok komikusa. F.Sz. D’Artagnan (id. Dumas: Három testőr); Cléonte (Molière: Az úrhatnám polgár); Kapitány (Ábrahám P.: Viktória).