# Fehér Anna

(Bp., 1958. máj. 28.– ): színésznő. 1973-tól 1977-ig a Szkéné Színpadon játszott. 1981-ben elvégezte a SzAk-t és a szolnoki Szigligeti Színházba szerződött. 1982 óta a József Attila Színház tagja. Alakításaira a természetesség, a szereppel való közvetlen azonosulás jellemző. Sokat foglalkoztatja a televízió. F.Sz. Ophélia (Sh.: Hamlet); Juli (Molnár F.: Liliom); Léna (Büchner: Leonce és Léna); Stuart Mária (Schiller); Polly (Brecht–Weill: Koldusopera); Zsuzsa (Nádas P.: Takarítás); Kankalin (Tamási Á.: Hegyi patak).