# Győző Alfréd

(Bp., 1882. okt. 28.–?): színész. 1907-ben lépett színpadra, hosszabb ideig aradi, bánsági társ.-okban szerepelt (Szendrey Mihálynál, Róna Dezsőnél). Humorérzékkel, kifogástalan és figyelemre méltó jellemformáló készséggel is rendelkezett. Buffo és táncoskomikus szerepkörben nyújtott alakításai tették népszerűvé. Molnár Ferenc A vörös malom és Harmónia c. darabjaiban bizonyította tehetségét.