# Konstantinápoly Budapesten

mutatványos terület. A mai Lágymányos helyén 1896-ban Somossy Károly építtette Kellner Lipót és Gerster Kálmán műépítészek tervei szerint, óriási költséggel. Dekoratívabb és nívósabb volt Ősbudaváránál. A Dunaparti gáton volt a hajóállomás, de meg lehetett közelíteni a Nagymező utcai mulató elől, az éjjel 1-ig közlekedő társaskocsikkal is. Tíz méter széles, oszlopokon nyugvó fahíd vezetett a szigetre, ahol cifra kapuk, karcsú minaretek, aranykupolás csarnokok, keleti cégek boltjaival teli utcák fogadták a mulatni vágyókat. Lehetett csónakázni, az úszószínpadon színielőadásokat nézni, volt kabaré, varieté, vendéglők, zenepavilonok.