# Vándor József

(Bp., 1921. júl. 30.–Bp., 1990. ápr. 1.): színész. 1939-ben Gaál Béla filmiskolájában tanult, majd fizikai munkát végzett. 1948-ban kezdte pályáját a Madách Színházban. Két évadot a Nemzeti Színházban töltött, majd 1951-től nyugdíjazásáig ismét a Madách Színház tagja volt. F.Sz. Murzaveckij (Osztrovszkij: Farkasok és bárányok); Duka Vendel (Tamási Á.: Csalóka szivárvány); Mátyás (Németh L.: Széchenyi).