# Szende Bessy

(Bp., 1919. nov. 8.– *): színésznő. 1938-ban szerzett diplomát a SzAk-n. Utána több vidéki színház tagja volt, többek között 1955–56-ban a debreceni Csokonai Színházban játszott. 1963-tól 1976-ig a győri Kisfaludy Színház művésznője. Megjelenése, hangja elsősorban a drámai szerepkörre predesztinálta. F.Sz. Gertrúd (Sh.: Hamlet); Stauffacher felesége (Schiller: Tell Vilmos); Gertrudis (Katona J.: Bánk bán); Hekabé (Euripidész: A trójai nők); Agrippina (Felkai F.: Néró); Anna (Gorkij: Éjjeli menedékhely); Mrs. Higgins (Lerner–Loewe: My Fair Lady).

* Elhunyt 2001. febr. 11-én - Vértessy Flóra (Szende Bessy unokája) tájékoztatása alapján (Drótos László, MEK)