# Füredi Mihály; Aszalkovics

(Vác, 1816. ápr. 18.–Újfalu, 1869. máj. 3.): énekes (bariton). Kovácsmester volt, majd énekelni tanult, 1837–38-ban már a Pesti Magyar Színház kórusában énekelt. Vándortárs.-ok tagjaként Kassán és Kolozsvárott játszott. 1842-ben Belcore (Donizetti: Szerelmi bájital) szerepében mutatkozott be a bp.-i Nemzeti Színházban. Eleinte prózai szerepeket játszott, de fellépett népszínművekben is. Az igazi sikert Sobri (Szigligeti E.: Két pisztoly) szerepe hozta meg számára. Rövid bécsi énektanulmányok után a Pesti Magyar Színház 1845-ben szerződtette, amelynek 1863-ig tagja maradt. Több operabemutató fűződik nevéhez. Nép- és népies műdalok népszerű előadója volt itthon és külföldön. Komponálással, dalgyűjtéssel is foglalkozott. Számos dalgyűjteményt publikált. F.Sz. Edmund (Sh.: Lear király); Rigoletto (Verdi); Czillei (Erkel F.: Hunyadi); Figaro (Rossini: A szevillai borbély); Petur (Erkel F.: Bánk bán).

FÜREDI MIHÁLY – Sobri (Szigligeti E.: Két pisztoly)