# Kolosánszky János; Koloschansky

(Németország, 1800-as évek eleje–?): táncos és balettmester. Német származású. Mo.-i pályafutását a pesti német színházban kezdte. 1837-től 1839-ig a Pesti Magyar Színház tagja, majd 1843 nyarától 1846 végéig a Nemzeti Színház táncosa és táncmestere, egyben a színházi tánciskola vezetője volt. A korszak divatos arlekinádja mellett az ő nevéhez fűződik A rosszul őrzött lány c. táncjáték első mo.-i színrevitele (Dauberval nyomán, 1939). F.K. Arlekin kalandjai, vagy: Minden percben új csíny (1839); A természet növendéke (1839).