# Sándor Mária

(Kolozsvár, 1895–Bp., 1964. okt. 9.): énekesnő (mezzoszoprán), Sándor Erzsi húga. Tanulmányait Kolozsvárott végezte Farkas Ödön növendékeként. 1912–14-ben a Népopera, 1915–1933 között az Operaház magánénekesnője volt. Főként karakterszerepeket alakított. Gyakran szerepelt a Városi Színházban, a Rádióban, valamint hazai és külföldi hangversenyeken. 1921–22-ben férjével, Környei Bélával észak-amerikai turnén vett részt. F.Sz. Carmen (Bizet); Nedda (Leoncavallo: Bajazzók); Szaffi (ifj. J. Strauss: A cigánybáró); Márta (D’Albert: A hegyek alján).