# Gyapjas János

(Torda, 1921. okt. 24.– ): színész, rendező. A Szabadkai Népszínház megalapításakor, 1945-ben az együttes tagja volt. 1950-ig maradt Szabadkán, majd néhány év baranyai időzés után, ahol az ottani műkedvelő élet vezetésével, előadások rendezésével bízták meg, az 1953–54-es évadban a hivatásossá lett zrenjanini m. színházban szerepelt. 1955–1966 között az Újvidéki Rádió színészegyüttesének tagja, innen vándorolt ki Ausztráliába, ahol bekapcsolódott az ottani m. nyelvű színjátszásba. Főleg komikus zsánerfigurák, népi alakok sikeres megformálója. F.R. Kacsoh P.: János vitéz, Móricz Zs.: Sári bíró. F.Sz. Tanító (Háy Gy.: Tiszazug); Gedi (Móricz Zs.: Sári bíró); Brighella (Goldoni: A hazug); Sura (Mihalkov: A vörös nyakkendő); Perrin (Molière: A botcsinálta doktor); A falu csősze (Kacsoh P.: János vitéz).