# Losonczy György

(Lébény, 1905. jún. 21.–Bp., 1972. máj. 4.): énekes (basszbariton). Tanulmányait a Zak-n végezte. 1928-ban szerződött az Operaházhoz. 1928–29-ben az Operaház ösztöndíjasa, 1929–1968 között magánénekese volt. Az Operaház vezető Wagner-hősbaritonjaként harminc éven keresztül énekelte Hans Sachs (Wagner: A nürnbergi mesterdalnokok) szerepét. Kitűnően deklamáló, jó színpadi játékkal, nagyszerű hanganyaggal rendelkező művész volt. Vendégszerepelt Berlinben, Lipcsében, Milánóban, Bécsben. Kossuth-díjas (1956), érdemes (1954), és kiváló művész (1968), az Operaház örökös tagja. F.Sz. Jago (Verdi: Otello); Don Giovanni (Mozart); Wotan (Wagner: A Rajna kincse); Tiborc (Erkel F.: Bánk bán); Scarpia (Puccini: Tosca); Amonasro (Verdi: Aida).

LOSONCZY GYÖRGY – Borisz Godunov (Muszorgszkij)