# Bródy Miklós

(Nagykároly, 1877. márc. 30.–Kolozsvár, 1949. dec. 17.): karmester, zeneszerző. Ügyvédi pályáját megszakítva 1901-től vidéken – Győr, Pécs, Pozsony –, majd 1907-től a Népszínházban működött karmesterként. Kolozsvári évei alatt, 1910–1925 között a zenés előadások minősége és mennyisége ugrásszerűen javult. Itt mutatta be operáját is (Thamar, 1922). 1925–1936 között a román opera karnagya volt. Két operettje még Pécsett, énekes vj.-a és operája Bp.-en került színre.