# Bercsényi Béla; Helfer

(Miskolc, 1844. máj. 25.–Bp., 1901. okt. 16.): színész. 1863-ban Szegeden lépett színpadra Latabár Endrénél. 1869–1872 között Szabó József debrecen–nagyváradi társ.-ában szerepelt. 1872-ben Szabadkán művezető, 1873-tól 1889-ig, majd 1891-től 1901-ig a Nemzeti Színház tagja volt. 1877-től 1900-ig a SzAk-n színjátékgyakorlatot tanított. 1888-ban a Petőfi Társaság tagja lett. Intellektuális művész volt, társadalmi és történelmi drámákban voltak sikeres alakításai. Drámákat írt és színdarabokat fordított a Nemzeti Színház számára. F.Sz. Leontes (Sh.: Téli rege); VIII. Henrik (Sh.); Adolár (Dóczy L.: Csók); Ljápkin (Gogol: A revizor); Annás (Várady A.: Iskarioth). F.M. Gróf Dormándy Kálmán (1877); Az ezredes leánya (1878); A váltó (1880); Az új élet (1887).

M.A. 1863–66: Arad, Kassa, Kolozsvár (Latabár Endrénél); 1866–68: Kolozsvár; 1868: Miskolc.