# Zámori László

(Cegléd, 1922. ápr. 20.– ): színész. A SzAk elvégzése után 1944-ben a Székelyföldi Színház, majd a Pécsi Nemzeti Színház tagja lett. 1950-től előbb az Ifjúsági, majd az Állami Faluszínház, 1955-től a József Attila, 1975-től 1981-ig, nyugalomba vonulásáig a Szegedi Nemzeti Színház művésze. Főleg karakter- és epizódszerepekben tűnt ki. F.Sz. Nano (Jonson: Volpone); Orvos (Bródy S.: A dada); Mixi gróf (Szirmai A.: Mágnás Miska).