# Győri Balett

hazánk legfiatalabb balettegyüttese, a Kisfaludy Színház önálló tagozata. Az egy.-t az ÁBI-ben 1979-ben végzett balettnövendékek és a Maurice Béjart brüsszeli egy.-éből visszatért Markó Iván alapította. A társ. fennállásának első évtizedében döntően Markó Iván ún. táncszínházi műveit – egyfelvonásosokat és egész estés kompozíciókat – mutatta be. Markó Iván szuggesztív előadói és együttesvezetői személyisége, Gombár Judit díszlet- és jelmezterveinek lenyűgöző hatása, s a táncosok rendkívül átélt előadásmódja révén az egy. rajongók táborát vonzotta Mo.-on, és turnéival nagy sikereket ért el világszerte. Markó Iván távozásával, 1990-ben a Győri Balett első korszaka lezárult. Az irányítást ekkor az alapítók közül választott Kiss János vette át, Markó művei pedig – saját kívánságára – lekerültek a repertoárról. – Ir. Mészáros T.: Markó Iván táncszínháza (1984); Dienes G.: Balett vidéken 1945 és 1985 között (A színpadi tánc története Magyarországon, 1989).

GYŐRI BALETT – Orff – Markó: A nap szerettei