# Vészi Endre

(Bp., 1916. okt. 19.–Bp., 1987. júl. 9.): író, költő, színműíró. Tanult szakmája acélvésnök volt. 1945–1952 között a Népszava kultúrrovatát vezette. 1956. szept.-től 1957. jan.-ig az Írószövetség titkára. Színdarabokat és hangjátékokat is írt. Művei a kor problémáit mutatják be, az egyén szembesülését társadalmi korlátaival. 1950-ben, 1955-ben és 1965-ben József Attila-díjat kapott, 1978-ban Kossuth-díjjal tüntették ki. F.M. A titkárnő (1956); Fekete bárány (1957); Varjú doktor (1959); Árnyékod át nem lépheted (1960); Don Quijote utolsó kalandja (1962); Kettévált mennyezet (1968); Üvegcsapda (1969); Jóisten farmerben (1985); Le az öregekkel! (1987).