# Láng József

(Szekszárd, 1934. jan. 5.– ): színész. 1957-ben végezte el a SzAk-t, és a Pécsi Nemzeti Színház szerződtette. 1959-ben a Vígszínházban játszott, majd 1962-től a József Attila Színház tagja. Kellemes orgánuma miatt sokszor játszik rádiószerepet, sokat szinkronizál. Színészi adottságai főképp vígjátékok szerepeiben érvényesülnek. F.Sz. Noszty Feri (Mikszáth K.: A Noszty fiú esete Tóth Marival); Porthos (id. A. Dumas: A három testőr); Sir Jasper (Gay–Rose–Furber: Me and My Girl).