# Rápolthy Anna

(Kisvárda, 1909. júl. 5.–Bp., 1947. júl. 2.): színésznő. 1932-ben a SzAk elvégzése után a Nemzeti Színház ösztöndíjasa, majd 1934-től rendes tagja lett. Itt játszott 1946-ig, amikor a Művész Színházhoz szerződött. 1946-ban a Béke Színházban is fellépett. Mint szép és tehetséges naiva, klasszikus és modern nőalakok kitűnő alakításával tűnt ki. 1937-ben Farkas–Ratkó-díjjal tüntették ki. F.Sz. Ophelia (Sh.: Hamlet); Lencsi (Herczeg F.: Kék róka); Cordelia (Sh.: Lear király); Anna (Németh L.: Villámfénynél); Clarice (Goldoni: Két úr szolgája); Zöldruhás lány (Ibsen: Peer Gynt); Olwen Peel (Priestley: Veszélyes forduló).