# Gerőfy Andor; Gerőfi, Gerőffy

(Székesfehérvár, 1849. okt. 10.–Bp., 1892. jún. 21.): színész, színigazgató. 1870-ben elvégezte a SzAk-t. Sokoldalú színész volt. Drámai hős, társalgási és szerelmes szerepekben, népszínművekben lépett föl, rendezett is. Nem volt erélyes ig., társ.-a működését sokszor szervezetlenség jellemezte. F.Sz. Mátyás (Szigeti J.: Mátyás király); Bánk bán (Katona J.); Passe-Partout (Csepreghy F.: Utazás a föld körül). F.M. Huszonegyek tolvajtársulata (Székesfehérvár, 1881).

M.A. 1870: Miklósy Gyula; 1871: Mosonyi Károly; 1872: Fehérváry Antal; 1873: Mosonyi Károly; 1874: Némethyné Eötvös Borcsa; 1875: Lászy Vilmos. Igazgatóként: 1876: Szatmár; 1877: Pécs; 1878: Kassa; 1880: Székesfehérvár; 1881: Kassa; 1882: Szabadka; 1883: Miskolc; 1884: Szatmár; 1885: Temesvár; 1886: Marosvásárhely; 1887: Nagyszeben; 1888: Fogaras; 1889: Eperjes; 1890: Dés; 1891: Kisújszállás.