# Fülöp Zoltán

(Pécel, 1907. jún. 16.–Bp., 1975. nov. 4.): díszlettervező. A bp.-i Iparművészeti Főiskolán tanult. Művészetére Kéméndy Jenő és Oláh Gusztáv volt nagy hatással. A Belvárosi Színház után az Operaház szerződtette 1928-ban, ahol 1968-ig díszlettervező, majd 1933–1967 között szcenikai vezető is volt. Drámái színházaknak és szabadtéri színpadoknak – Margitsziget, Szegedi Szabadtéri Játékok – is dolgozott. Több film munkatársa is volt. Munkáit nagy képzelőerő, a modern stílusok iránti érzékenység, merész szín- és formakezelés, monumentális dekorativitás jellemezte. 1951-ben Kossuth-díjat kapott, 1955-ben érdemes, 1965-ben kiváló művész lett. F.T. Bartók B.–Balázs B.: A fából faragott királyfi; Gluck: Iphigenia Aulisban; Giordano: André Chénier; Vörösmarty M.: Csongor és Tünde; Bartók B.–Lengyel M.: A csodálatos mandarin; Britten: Peter Grimes; Puccini: Turandot; Sztravinszkij: Le sacre du printemps; Szokolay S.: Vérnász; Kodály Z.: Székelyfonó; Sztravinszkij: Tűzmadár; Kodály Z.: Háry János; Muszorgszkij: Borisz Godunov. – Ir. Keresztury D.–Staud G.–Fülöp Z.: A magyar opera- és balettszcenika (1975).